

**Versenykiírás**

**„Miskolc Város Bora 2022” borverseny**

Miskolc város szőlő- és bortermelésének dicső múltját megidézve

**Miskolc Megyei Jogú Város Önkormányzata** rendezésében,

a **Miskolczi Borbarátok Társasága** közreműködésével,

a térségben működő **hegyközségi tanácsok**

és a városban tevékenykedő **civil boros szervezetek** támogatásával

ismételtenmegrendezésre kerül **Miskolc Város Borának**

borversenyen történő kiválasztása.

**A borverseny helye:** Avasi Bortanya

3530 Miskolc, Nagy-Avas, Csáti sor 377.

**A borverseny időpontja:** 2022. május 12. 09.00 óra

A borverseny fővédnöke:

**Veres Pál**

Miskolc Megyei Jogú Város polgármestere

**NEVEZÉSI FELTÉTELEK**

**A borversenyre nevezni lehet a Bükki, Egri és a Tokaj-Hegyaljai Borrégióból származó borokkal.**

Mintákat adhatnak be a versenyre maguk, vagy meghatalmazottjuk által egyéni bortermelők és bortermelő vállalkozások.

A versenyre való nevezés feltételei az alábbiak, melyet a nevezők nyilatkozatukkal igazolnak:

- a „Miskolc Város Bora 2022” cím elnyerése esetén az alább felsorolt mennyiségben és eladási áron, palackos kiszerelésben, a rendező által biztosított egyedi címkével ellátva Miskolc Város Önkormányzata rendelkezésére bocsátja, ha arra az Önkormányzat igényt tart.

- a „Miskolc Város Bora 2022” cím elnyerése esetén az Önkormányzat részére biztosítandó kereten kívül rendelkezzen további tartalékkal, melyre a versenyt követő várható nagy érdeklődés miatt van szükség. Javasoljuk, hogy a miskolciak és a városba érkező vendégek várható igényére tekintettel kereskedelmi forgalomban is elérhető legyen a díjnyertes bor.

- **Fehérbor esetén** kb. 1000 db palack mennyiségben a borászat hivatalos termelői árlistája alapján, de maximum bruttó 2500.-Ft/0,75 literes palack eladási áron.

- **Vörösbor esetén** kb. 1000 db palack mennyiségben a borászat hivatalos termelői árlistája alapján, de maximum bruttó 3500.-Ft/0,75 literes palack eladási áron.

- **Édes borkülönlegesség esetén** kb. 500 db palack mennyiségben a borászat hivatalos termelői árlistája alapján, de maximum bruttó 5000.-Ft /0,3-0,5 literes palack eladási áron.

A verseny résztvevői **mintánként 4 db palackot** adnak le a borátvétel során, eredeti 0,5 l-es, vagy 0,75 l-es kiszerelésben, azonosításra alkalmas címkével ellátva, mely tartalmazza a bor fajtájának megnevezését, a bor kategóriáját (száraz, félszáraz, félédes, édes), évjáratát, termőhelyét, a termelő nevét és címét.

**Nevezési díj nincs.**

A „Miskolc Város Bora 2022” címet fehérbor, vörösbor, illetve borkülönlegesség kategóriában ítélheti oda a bíráló bizottság, amennyiben talál az adott kategóriában a cím viselésére méltó bort.

A borverseny rendezője (az oklevél mellett) a palackon szereplő, rendező által biztosított egyedi címke, vagy éremcímke használatát engedélyezi a címet elnyert bor hivatalosan igazolt mennyiségére.

A „Miskolc Város Bora 2022” címet elnyert termelők jutalma a cím használatán túl, egy-egy díszes diploma, és serleg, valamint nevük és boruk felkerül a Városházán őrzött Miskolc Város Bora serlegére is. A nyertes borok termelői az elnyert címet megjelenítő egyedi címkét, vagy éremcímkét mindaddig feltüntethetik a nyertes bort tartalmazó palackjaikon, amíg az adott bortétel el nem fogy.



**A borminták átvételi helye:** Avasi Bortanya

 3530 Miskolc, Nagy-Avas, Csáti sor 377.

**A borminták átvételi időpontja:** 2022. május 9-10-11., 11.00 – 16.00 óra között.

A borminták leadásával együtt kérjük a leadott tételekhez a forgalomba hozatali engedély másolatát, illetve a nevezési lapot csatolni szíveskedjen minden nevező.

***A díjak ünnepélyes átadására az Avasi Borangolás keretein belül, 2022. május 12-én este 18:00 órakor kerül sor a Bortanya Dísztermében, annak emlékfal avatását megelőzően.***

**További információ kérhető:**

Koczurné Bencs Ilona

Miskolc MJV Önkormányzat Polgármesteri Hivatala

Kulturális és Sport Osztály

bencs.ilona@miskolc.hu

+36 30 5700 514